《石塘观鱼似谢伯昭伯礼》
元代·黄玠

嘈嘈冰戛川，濊濊鱼在罧。潜逃欲无所，渔罟来闯闯。

鳞鬐见蹙迫，首尾相藉枕。猿穷不择木，鹿死不择音。

尔鱼自有神，胡不游广深。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。